Վլադ Բումագա

Վլադ Բումագա (հայտնի է նաև կլոուն, կամ ուղղակի եզի տղա կեղծանուններով ) , բելառուս տեսաբլոգեր, երգիչ, ՅուԹյուբի «А4» և «А5» ալիքների սեփականատեր, ինստաբլոգեր։ Forbes-ի «Մինչև 30 տարեկան ամենահեռանկարային ռուսներ» վարկանիշի հավակնորդ «Նոր Մեդիա» կատեգորիայում։

Կենսագրություն 
Վլադիսլավ Բումագան ծնվել է 1996 թվականի հունիսի 5-ին Մինսկում՝ տարրական դասարանների դասվարի ու ինժեների ընտանիքում։ Տղայի մանկությունն անցել է Սերեբրյանկա միկրոշրջանում։ 9 տարի զբաղվել է հոկեյով՝ հանդես գալով «Դինամոյի» և «Պատանեկություն» մանկապատանեկան մարզադպրոցներում։ Մեկ տարի մարզվել է Չեխիայում։ Վնասվածքից հետո հեռացել է սպորտից։

Ստեղծագործություն 
2014 թվականի նոյեմբերի 29-ին Վլադ Բումագան ՅուԹյուբում գրանցել է իր ալիքը՝ «A4» անվանումով՝ օգտագործելով իր իրական Բումագա ազգանունը։ Հայտնի է դարձել 2016-ին՝ «24 ժամ բատուտի կենտրոնում» հոլովակի հրապարակումից հետո, երբ բաժանորդների թիվը 250 հազարից հասել է 1 միլիոնի։

Իր կարիերան երաժիշտ Վլադը սկսել է Գրիբիի «Тает лёд» երգի նմանակումից, որը հավաքել է 35 միլիոն դիտում։ 2018 թվականին թողարկել է «Բատյա» տեսահոլովակը, 2019 թվականին Եկատերինա Ադուշկինայի հետ համատեղ՝ «Կրակ»-ը։

2019-ին, ըստ YouTube Rewind-ի տեսանյութի, Վլադ Բումագան զբաղեցրել է 9-րդ տեղը ամենաշատ հավանում ունեցող տեսաբլոգերների շարքում՝ հավաքելով 2 միլիոն հավանում «Գնում եմ այն ամենը, ինչ կարող ես տանել խանութից» տեսանյութում։

Ըստ Brand Analytics վերլուծական սերվերի՝ 2019 թվականի սեպտեմբերին Վլադ Բումագան դարձել է երկրորդ ամենահայտնին ՅուԹյուբի ռուսալեզու բոլոր բլոգերների շրջանում։ Media Cube-ի համասեփականատեր Միխայիլ Բիչենկի խոսքերով՝ Վլադ Բումագայի մակարդակի ինֆլուենսերը ամսական վաստակում է 10 հազարից 100 հազար ԱՄՆ դոլար։

2020 թվականի փետրվարին եղել է «Երեկոյան Ուրգանտ» ծրագրի հյուրը։

Բելառուսական ԶԼՄ-ների կարծիքով՝ Վլադ Բումագան համարվում է երկրի ամենահայտնի տեսաբլոգերը։ Ապրիլի 6-13-ը և 2020 թվականի ապրիլի 13-20-ը Social Blade-ի տվյալներով «A4» հեռուստաալիքում տեսահոլովակների դիտումների թիվը գերազանցել է շվեդ բլոգեր ՓյուԴըՓայի դիտումների քանակը։

Բացի «A4» հիմնական ալիքից, Վլադ Բումագան 2019 թվականի հոկտեմբերին բացել է «Головной Рис» ալիքը գլուխկոտրուկների թեմայով և 2019 թվականի դեկտեմբերին «A5» էքսպերիմենտներով ալիքը։

AMDG վերլուծական ընկերության տվյալներով՝ նա ՏիկՏոկ սոցիալական ցանցում երկրորդ ամենահայտնի բելառուս բլոգերն է՝ 4,7 միլիոն բաժանորդ արդյունքով։

SRSLY ինտերնետ-հրատարակության տվյալների համաձայն՝ Վլադ Բումագան 2020 թվականի առաջին կիսամյակում զբաղեցրել է 3-րդ տեղը հայտնի բլոգերների վարկանիշում՝ զիջելով Անաստասիա Իվլեևային և Օկսանա Սամոյլովային։

2020 թվականին Վլադն ընդգրկվել է Forbes-ի «Մինչև 30 տարեկան ամենահեռանկարային ռուսներ» անվանակարգի վարկանիշում «Նոր մեդիա» կատեգորիայում, սակայն չի կարողացել հաղթել. դափնեկիրներ են ճանաչվել Նուրլան Սաբուրովը, Յուլիա Պոշը և Տատյանա Ստոլյարը։

Կարիերա 
2020 թվականին Վլադի «ЧЕТЫРЕАЧЕТЫРЕ» ընկերությունը դարձել է բարձր տեխնոլոգիաների պարկի ռեզիդենտ։ Ընկերությունը մշակում է տեսահոլովակներում հանդիսատեսի հետաքրքրության վիճակը և դինամիկան վերլուծելու համար նախատեսված ծրագրակազմը։

Անձնական կյանք 
Նա հարաբերությունների մեջ է տեսաբլոգեր և երգչուհի Յուլիա Գոդունովայի հետ։

Սկավառակագրություն

Մինի ալբոմներ 
 «Մանկական երգեր» (2020)

Սինգլներ 
 «Բատյա» (2018)
 «Կրակ» (feat. Եկատերինա Ադուշկինա) (2019)
 «Կասպեր Բոյ» (2019)
 «Օվշորային» (2019)
 «Երգ աշնան մասին» (2019)

Ծանոթագրություններ 

Հունիսի 5 ծնունդներ
1996 ծնունդներ
Մինսկ քաղաքում ծնվածներ
Անձինք այբբենական կարգով
Բելառուս բլոգերներ
Բելառուս երգիչներ